Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 458

11. A mérlegben meg nem jelenő feltételes kötelezettségek opciós ügyletek nélkül összesen Ebben a sorban kell — az opciók kivételével — a befektetési vállalkozás függő (feltételes) kötelezettségvállalásainak szerződés szerinti értékét összegezni. 11.1 Kötelezettségek jegyzési garanciavállalásokból Ebben a sorban a befektetési társaság a jegyzési garanciavállalásból származó kötelezettségeknek a fordulónapra vonatkozó nyitott állományát köteles jelenteni. A 11.2. Kötelezettségvállalás portfoliókezelési tevékenységhez kapcsolódóan, valamint a 11.3. Kötelezettségvállalás vagyonkezelési tevékenységhez kapcsolódóan elnevezésű sorokban azoknak a szerződések adatait kell megadni, amelyek esetében a befektetési vállalkozás egyoldalú jövőbeni fizetési kötelezettséget vállalt. Ez a fizetési kötelezettségvállalás irányulhat (a tőkeérték csökkenésének elkerülése érdekében) a portfolió induló értékének visszafizetésére, egy (a portfolió tőkeértéke előre meghatározott módon való növelése érdekében) kalkulált hozam fizetésére, továbbá mindkettőre. A portfoliókezelési tevékenységhez kapcsolódó kötelezettségvállalásokat külön, a részletező sorokban fel kell tüntetni. A portfoliókezelési, illetve a — biztosító, vagy nyugdíjpénztár részére végzett — vagyonkezelési tevékenységhez kapcsolódó kötelezettségvállalást a szerződés szerinti értéken kell kimutatni. Amennyiben a kötelezettségvállalás értéke valamely mutató alakulásához kötött, a fordulónapra vonatkozó számított értéket kell feltüntetni. A 11.4 és 11.5 kezességvállalásra vonatkozó sorokba — amely befektetési vállalkozás esetében nem lehet üzletszerű tevékenység — a kötelezettségvállalás szerződés szerinti értékét kell beírni. 11.6 Le nem zárt peres ügyek perértéke Ebben a sorban azoknak a peres ügyekből adódó kötelezettségeknek (ügyfélköveteléseknek) értékét kell feltüntetni, amelyeket a befektetési vállalkozással szemben indítottak függetlenül attól, hogy azt mikor kell teljesíteni. 11.7 Egyéb feltételes kötelezettségek opciók nélkül Ebben a sorban, az egyéb függő kötelezettségek között kell kimutatni valamennyi az előző sorokban nem részletezett kötelezettséget. A feltételes (függő) kötelezettségvállalás konstrukciójától függően kell a szerződés szerinti, vagy a fordulónapra vonatkozó számított értéket szerepeltetni. 2000/82. szám

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes